
ASBESTO TURINČIŲ ATLIEKŲ SURINKIMO IŠ ŠIAULIŲ RAJONO SAVIVALDYBĖS GYVENTOJŲ, IŠVEŽIMO BEI ŠALINIMO PASLAUGŲ PIRKIMO SUTARTIS 

2025 m.                 _d. Nr.
Šiauliai

Biudžetinė įstaiga Šiaulių rajono savivaldybės administracija, juridinio asmens kodas 188726051, kurios būstinė yra Vilniaus g. 263, 76337 Šiauliai, atstovaujama administracijos direktoriaus Gipoldo Karklelio, veikiančio pagal Šiaulių rajono savivaldybės administracijos nuostatus, patvirtintus Šiaulių rajono savivaldybės tarybos 2024 m. vasario 6 d. sprendimu Nr. T-5 ,,Dėl Šiaulių rajono savivaldybės administracijos nuostatų patvirtinimo“ (toliau sutartyje – Užsakovas), ir
______________________juridinio asmens kodas_______________, adresas _____________, atstovaujama _________________(toliau – Vykdytojas),  duomenys apie įmonę kaupiami ir saugomi Lietuvos Respublikos juridinių asmenų registre, 
toliau kartu šioje sutartyje vadinami „Šalimis“, o kiekvienas atskirai – „Šalimi“,
atsižvelgdami į Užsakovo vykdyto mažos vertės pirkimo () rezultatus, sudarė šią paslaugų pirkimo sutartį (toliau – Sutartis) ir susitarė dėl toliau išvardintų sąlygų.
1. SUTARTIES DALYKAS
1.1. [bookmark: _Ref227994958]Šia Sutartimi nustatoma tvarka ir sąlygos, pagal kurias Vykdytojas iš Šiaulių rajono savivaldybės teritorijoje esančių namų ūkių surenka asbesto turinčias atliekas (toliau – Atliekos), jas transportuoja iki Šiaulių regiono nepavojingų atliekų sąvartyno (Jurgėliškių k. Šiaulių k. sen., Šiaulių r. sav.) (toliau – Sąvartynas) ir jame saugiai pašalina (toliau – Paslaugos).
1.2. Teikiamų Paslaugų aprašymas, preliminarus planuojamų sutvarkyti Atliekų kiekis ir kitos sąlygos pateikiamos Techninėje specifikacijoje (Sutarties 1 priedas).
1.3. Paslaugas nurodytas Sutarties 1.1 papunktyje teikti vadovaujantis Sutarties nuostatomis, teisės aktais reglamentuojančiais Paslaugų teikimą, Technine specifikacija.
1.4. Vykdytojas įsipareigoja tinkamai, kaip numato Lietuvos Respublikos teisės aktai, sutvarkyti Atliekas.
1.5. Vykdytojas pareiškia, kad turi teisę užsiimti veikla, kuri yra šios Sutarties objektas ir kad vykdoma veikla atitinka teisės aktų keliamus reikalavimus (turimos visos licencijos ir leidimai vykdyti šią veiklą).
2. SUTARTIES GALIOJIMAS, VYKDYMO PRADŽIA, TRUKMĖ IR TERMINAI
2.1. Ši Sutartis įsigalioja nuo Sutarties pasirašymo dienos ir galioja iki pilno šalių įsipareigojimų įvykdymo.
2.2. Paslaugos teikiamos iki 2025 m. lapkričio 1 d., arba neviršijant Sutarties 3.3 punkte nurodytos sumos.
2.3. Sutarties įgyvendinimo laikotarpis gali būti pratęstas 1 mėnesiui (atsiradus nenumatytoms aplinkybėms (meteorologinėms sąlygoms)) Lietuvos Respublikos aplinkos ministerijos Aplinkos projektų valdymo agentūrai pratęsus projekto įgyvendinimo terminą.
3. SUTARTIES KAINA (KAINODAROS TAISYKLĖS) IR MOKĖJIMO SĄLYGOS
3.1. Šiai Sutarčiai taikoma fiksuotų įkainių kainodara. Vykdytojas Paslaugas teikia taikydamas fiksuotus įkainius, nurodytus šios Sutarties 3.2 punkte. Į Paslaugų įkainius yra įskaičiuoti visi Vykdytojo Paslaugų suteikimo kaštai, medžiagų, įrangos bei priemonių įsigijimo išlaidos, visi Vykdytojo mokami mokesčiai, rinkliavos ir kitos išlaidos, susiję su Sutarties įsipareigojimų vykdymu.
3.2. Paslaugų suteikimo įkainiai:
	Eil. Nr.
	Paslaugos pavadinimas
	Mato vnt.
	Įkainis už 1 t,
be PVM, Eur

	3.2.1.
	Atliekų surinkimas ir transportavimas iki sąvartyno (Jurgėliškių k., Šiaulių kaim. sen., Šiaulių r. sav.)
	1 t 
	

	3.2.2.
	Atliekų šalinimas (sąvartyno vartų mokestis) 
	1 t
	


3.3. Pradinė Sutarties vertė be PVM yra ___________Eur ( eurų 00 ct)
3.4. Mokėtinos sumos už faktiškai suteiktas Paslaugas apskaičiuojamos pagal faktiškai suteiktų Paslaugų apimtį (tonomis), taikant šioje Sutartyje nustatytus Paslaugų įkainius.
3.5. Šalys susitaria, kad Sutartyje nurodyti Paslaugų teikimo įkainiai gali kisti (didėti ar mažėti):
3.5.1. Atliekų surinkimo ir transportavimo iki sąvartyno įkainis (Sutarties 3.2.1 p.) gali būti perskaičiuotas dėl kainų lygio pokyčio. Įkainio perskaičiavimas atliekamas tokia tvarka:
3.5.1.1. įkainis gali būti perskaičiuotas dėl kainų lygio pokyčio bet kurios iš Šalių rašytiniu prašymu;
3.5.1.2. perskaičiavimo momentas yra Šalies prašymo kitai Šaliai perskaičiuoti Paslaugų įkainį gavimo diena;
3.5.1.3. įkainis gali būti perskaičiuotas po 6 mėnesių nuo šios Sutarties sudarymo, jeigu per laikotarpį Valstybės duomenų agentūros (www.stat.gov.lt) kas mėnesį skelbiamo vartotojų kainų indekso „00 Vartojimo prekės ir paslaugos“ (toliau – Indeksas) reikšmė pakinta daugiau kaip 0,05;
3.5.1.4. įkainis dėl Indekso pokyčio perskaičiuojamas, galiojantį įkainį, nurodytą šios Sutarties 3.2.1 punkte, padauginant iš Indekso pokyčio koeficiento, kuris apskaičiuojamas pagal toliau nurodytą formulę:
k = IPb / IPr
kur:	
k – Indekso pokyčio koeficientas,
IPr – Indekso reikšmė perskaičiavimo laikotarpio pradžioje – galiojanti Indekso reikšmė, kokia yra paskelbta Valstybės duomenų agentūros tinklalapyje Sutarties sudarymo datai,
IPb – Indekso reikšmė perskaičiavimo laikotarpio pabaigoje – galiojanti Indekso reikšmė, kokia yra paskelbta Valstybės duomenų agentūros tinklalapyje perskaičiavimo termino datai;
3.5.1.5. įkainio perskaičiavimas negali apimti laikotarpio, už kurį Paslaugų įkainis jau buvo perskaičiuotas;
3.5.2. Atliekų priėmimo ir apdorojimo įkainis (sąvartyno vartų mokestis) (Sutarties 3.2.2 p.) Sutartyje keičiamas priklausomai nuo VšĮ Šiaulių regiono atliekų tvarkymo centro visuotinio dalininkų susirinkime nustatyto  mokesčio dydžio pokyčio. Vykdant Sutartį taikomas galiojantis sąvartyno vartų mokestis.
3.5.3. Pasikeitus kitiems mokesčiams, Sutarties kaina neperskaičiuojama.
3.5.4. Susitarimas pakeisti Paslaugų įkainius įsigalioja surašius jį raštu ir abiem Šalims patvirtinus elektroniniais parašais.
3.6. Vykdytojas atsižvelgiant į suteiktų Paslaugų faktines apimtis, bet ne dažniau kaip kartą per mėnesį pateikia Užsakovui su Šiaulių rajono savivaldybės administracijos Aplinkos apsaugos skyriumi suderintą suteiktų Paslaugų perdavimo ir priėmimo aktą (Sutarties 1 priede „Techninė specifikacija“ nurodytus dokumentus). 
3.7. Vykdytojas PVM sąskaitą faktūrą apmokėti už suteiktas Paslaugas gali pateikti tik po to, kai Šiaulių rajono savivaldybės administracijos Aplinkos apsaugos skyriaus darbuotojas (asmuo, atsakingas už Sutarties vykdymą) pasirašo suteiktų Paslaugų perdavimo ir priėmimo aktą. Vykdytojas PVM sąskaitas faktūras privalo teikti per informacinę SABIS sistemą. Prie teikiamos PVM sąskaitos faktūros turi būti pridėta abiejų Šalių atstovų pasirašyto suteiktų Paslaugų perdavimo ir priėmimo akto skaitmeninė kopija.
3.8. Užsakovas už suteiktas Paslaugas apmoka per 30 kalendorinių dienų, nuo tinkamai pateiktos PVM sąskaitos faktūros priėmimo patvirtinimo informacinėje sistemoje SABIS dienos.
3.9. Avansinis mokėjimas nenumatomas.
3.10. Užsakovas už atliktas Paslaugas atsiskaito mokėjimo pavedimu į Vykdytojo nurodytą banko sąskaitą. 
3.11. Apmokėjimas laikomas įvykdytu, kai pinigai patenka į Vykdytojo šiame punkte nurodytą sąskaitą.
4. ŠALIŲ ĮSIPAREIGOJIMAI
4.1. Užsakovas įsipareigoja:
4.1.1. [bookmark: _Ref227946063]Vykdytojui sudaryti visas sąlygas, būtinas Paslaugoms teikti;
4.1.2. informuoti Šiaulių rajono savivaldybės gyventojus apie teikiamą Paslaugą Šiaulių rajono savivaldybės internetinėje svetainėje ir kitomis savivaldybės informavimo priemonėmis. Informacijoje nurodomi Vykdytojo kontaktiniai duomenys, kuriais galima susisiekti dėl asbesto turinčių gaminių atliekų išvežimo;
4.1.3. mokėti Sutarties dalyko kainą už tinkamai suteiktas Paslaugas pagal šios Sutarties sąlygas;
4.1.4. tinkamai vykdyti visus kitus iš šios Sutarties kylančius įsipareigojimus.
4.2. Vykdytojas įsipareigoja:
4.2.1. pradėti teikti Paslaugas Sutarčiai įsigaliojus;
4.2.2. [bookmark: _Hlk505169303]iš Šiaulių rajono savivaldybės teritorijoje esančių namų ūkių surinkti atliekas turinčias asbesto, transportuoti ir saugiai pašalinti Šiaulių regiono nepavojingų atliekų sąvartyne, adresu Jurgėliškių k., Šiaulių k. sen., Šiaulių r. sav. Atliekos turi būti surinktos ir pristatytos į Sąvartyną iki 2025 m. lapkričio 1 d.;
4.2.3. į Sąvartyną pristatytų atliekų turinčių asbesto apskaita turi būti vykdoma Vieningoje gaminių, pakuočių ir atliekų apskaitos informacinėje sistemoje (GPAIS);
4.2.4. informuoti Šiaulių rajono savivaldybės gyventojus apie teikiamą Paslaugą: kas 2 mėnesius skelbti informaciją apie teikiamą Paslaugą vietinėje spaudoje, ir savo internetinėje svetainėje;
4.2.5. laikytis Lietuvos Respublikos įstatymų ir kitų teisės aktų, reglamentuojančių Atliekų laikymą, surinkimą bei šalinimą;
4.2.6. užtikrinti, kad Paslaugas teiktų kvalifikuotas personalas;
4.2.7. informuoti Užsakovą apie aplinkybes, keliančias grėsmę Sutarties vykdymui;
4.2.8. tinkamai vykdyti visus kitus iš šios Sutarties kylančius įsipareigojimus;
4.2.9. savarankiškai apsirūpinti materialiniais ištekliais, reikalingais Sutartyje numatytoms Paslaugoms suteikti;
4.2.10. pateikti laiku ir tinkamai įformintus Atliekų vežimo dokumentus, ataskaitą apie suteiktas Paslaugas, Paslaugų suteikimo perdavimo - priėmimo aktus, PVM sąskaitas – faktūras;
4.2.11. garantuoti saugų Paslaugų teikimą, priešgaisrinę ir aplinkos apsaugą bei darbo higieną Paslaugų teikimo objekto teritorijoje, taip pat gretimos aplinkos apsaugą. Vykdytojas užtikrina, kad jo pasamdyti darbuotojai ir/arba tretieji asmenys, už kuriuos atsakingas Vykdytojas, Paslaugų teikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
4.2.12. [bookmark: _Hlk90641490]savo sąskaita ištaisyti Paslaugas, kurios dėl Vykdytojo kaltės yra netinkamai atliktos ir neatitinkančios Sutarties sąlygų bei Paslaugų teikimo aprašymo;
4.2.13. jeigu pirkimo vykdymo metu nebuvo tikrinama Vykdytojo kvalifikacija dėl teisės verstis atitinkama veikla arba buvo tikrinama ne visa apimtimi, Vykdytojas įsipareigoja Užsakovui, kad Sutartį vykdys tik tokią teisę turintys asmenys.
5. SUTEIKTŲ PASLAUGŲ PERDAVIMO IR PRIĖMIMO TVARKA
5.1. Vykdytojas Paslaugų teikimo metu, atsižvelgiant į suteiktų Paslaugų faktines apimtis, bet ne dažniau kaip kartą per mėnesį, pateikia suteiktų Paslaugų perdavimo ir priėmimo aktą bei PVM sąskaitą faktūrą, už praeitą laikotarpį suteiktas Paslaugas. Prie suteiktų Paslaugų perdavimo ir priėmimo akto pridedami Atliekų paėmimo iš atliekų turėtojų aktai ir sąrašai nurodyti techninės specifikacijos priede, atliekų šalinimo Sąvartyne aktai.
5.2. Suteiktos paslaugos priimamos pasirašant suteiktų Paslaugų priėmimo ir perdavimo aktą (2 egz.). Užsakovas per 5 (penkias) darbo dienas nuo Aktų apie atliktų Paslaugų suteikimą gavimo pasirašo pateiktus Aktus arba jų nepasirašo, per tą patį terminą grąžina Vykdytojui arba priima neginčijamą suteiktų Paslaugų dalį ir pareiškia raštu Sutarties nuostatomis pagrįstas pretenzijas dėl Paslaugų suteikimo.
5.3. jeigu bet kuriuo šios Sutarties vykdymo metu paaiškėja, kad suteiktos Paslaugos neatitinka kokybės reikalavimų, nukrypta nuo teikiamų Paslaugų reikalavimų, tokios aplinkybės fiksuojamos Užsakovo raštu Vykdytojui.
5.4. Užsakovui pageidaujant, Vykdytojas privalo detalizuoti informaciją, pateikiamą Akte.
5.5. Užsakovui motyvuotai atsisakius priimti Paslaugas, sudaromas dvišalis aktas, kuriame nurodomi pastebėti Paslaugų trūkumai ar defektai ir jų pašalinimo terminai.
5.6. Akte nurodytus trūkumus ar defektus Vykdytojas pašalina savo jėgomis ir lėšomis.
5.7. Šalims pasirašius Paslaugų perdavimo – priėmimo aktą, Vykdytojas pateikia PVM sąskaitą faktūrą.
6. ŠALIŲ ATSAKOMYBĖ
6.1. [bookmark: bookmark11]Vykdytojo atsakomybė:
6.1.1. Vykdytojas atsako už tinkamą Paslaugų teikimą pagal šioje Sutartyje, Techninėje specifikacijoje (Sutarties 1 priedas) nustatytus reikalavimus, išskyrus atvejus, kai Užsakovas nurodo kitaip;
6.1.2. visa atsakomybė už darbo saugą, priešgaisrinę ir aplinkos saugą, darbo saugą apsaugos teritorijose, teikiant Paslaugas, tenka Vykdytojui. Vykdytojas privalo atlyginti dėl jo kaltės padarytą žalą, kuri buvo padaryta jo, įmonės darbuotojų ar įrangos paslaugų teikimo metu fiziniams ar juridiniams asmenims, privačiai ir visuomeninei nuosavybei; 
6.1.3. jei Vykdytojas dėl savo kaltės nesuteikia Paslaugos Sutartyje nustatytais terminais, Užsakovo pareikalavimu Vykdytojas privalo sumokėti Užsakovui 100 Eur baudą už kiekvieną atvejį atskirai;
6.1.4. Vykdytojas neatleidžiamas nuo atsakomybės dėl sutartinių įsipareigojimų vykdymo ir jam nekompensuojamos jokios papildomos išlaidos, kurios gali atsirasti dirbant Paslaugų teikimui nepalankiomis sąlygomis;
6.1.5. [bookmark: _Hlk103245900]jeigu Vykdytojas Sutarties galiojimo metu netinkamai vykdo ar nevykdo Sutartyje išdėstytų įsipareigojimų ilgiau nei 30 kalendorinių dienų, arba atsisako teikti Paslaugas pagal Sutartyje nustatytas sąlygas, Vykdytojas, be priskaičiuotų delspinigių, moka Užsakovui 5000,00 (penkių tūkstančių) eurų dydžio baudą už Sutarties nevykdymą ir atlygina Užsakovui nuostolius, kurių nepadengia nurodyta bauda.
6.2. [bookmark: bookmark12]Užsakovo atsakomybė:
6.2.1. neatlikus apmokėjimo už tinkamai suteiktas Paslaugas, Sutartyje nustatytais terminais, Vykdytojo pareikalavimu, Užsakovas privalo sumokėti Vykdytojui už kiekvieną uždelstą dieną 0,02 proc. delspinigių nuo laiku neapmokėtos sumos; 
6.2.2. Užsakovas turi teisę nemokėti už nekokybiškai suteiktas Paslaugas, kol trūkumai bus pašalinti.
7. SUBTIEKĖJAI IR JŲ KEITIMO TVARKA
7.1. Jeigu Sutarties vykdymui Vykdytojas pasitelkia subtiekėją (us), jų duomenys (pavadinimas, juridinio asmens kodas, adresas), pavedamos funkcijos ir subtiekimo apimtis (procentais nuo bendros Paslaugų apimties) yra nurodomi Sutarties 3 priede „Subtiekėjai“.
7.2. Subtiekėjų pasitelkimas nekeičia Vykdytojo atsakomybės dėl tinkamos Sutarties įvykdymo. Vykdytojas  prisiima atsakomybę už Subtiekėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.
8. SUSIRAŠINĖJIMAS
8.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais, kitais adresais ar fakso numeriais, kuriuos nurodė viena Šalis, pateikdama pranešimą.
8.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 5 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
9. SUTARTIES PAKEITIMAS
9.1. Sutarties sąlygos Sutarties galiojimo laikotarpiu negali būti keičiamos nepažeidžiant Lietuvos Respublikos viešųjų pirkimų įstatymo 89 straipsnio nuostatų.
9.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami Sutarties šalių atstovų pasirašomu susitarimu.
10. SUTARTIES NUTRAUKIMAS
10.1. Sutartis gali būti nutraukta:
10.1.1. rašytiniu abipusiu Šalių sutarimu (išskyrus, esant esminiam Sutarties pažeidimui);
10.1.2. Sutartyje nustatytais atvejais ir tvarka;
10.1.3. kitais Lietuvos Respublikos civilinio kodekso nustatytais atvejais.
10.2. Užsakovas, įspėjęs Vykdytoją raštu prieš 14 kalendorinių dienų, vienašališkai gali nutraukti šią Sutartį šiais atvejais, kurie Šalių yra pripažįstami, pasirašant šią Sutartį, esminiais Sutarties sąlygų pažeidimais:
10.2.1. kai Vykdytojas per pagrįstai nustatytą laikotarpį neįvykdo pagrįstų Užsakovo nurodymų atlikti netinkamai įvykdytus arba neįvykdytus sutartinius įsipareigojimus;
10.2.2. Vykdytojas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;
10.2.3. keičiasi Vykdytojo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
10.2.4. Vykdytojas sudaro Subrangos sutartį be Užsakovo sutikimo;
10.2.5. Vykdytojas nesilaiko Sutartyje numatytų Paslaugų teikimo terminų.
10.3. Vykdytojas, įspėjęs raštu Vykdytoją prieš 14 kalendorinių dienų, vienašališkai gali nutraukti šią Sutartį prieš terminą, kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas.
10.4. Užsakovas po Sutarties nutraukimo ne vėliau kaip per 3 (tris) darbo dienas turi patvirtinti suteiktų Paslaugų vertę, taip pat parengiama ataskaita apie Sutarties nutraukimo dieną esančią Sutarties šalių skolą viena kitai.
10.5. Jei Sutartis nutraukiama Užsakovo iniciatyva dėl Vykdytojo padarytų Sutarties pažeidimų, nuostoliai ir išlaidos išieškomi išskaičiuojant juos iš Vykdytojui mokėtinų sumų.
10.6. Sutartį nutraukus dėl Vykdytojo kaltės, Vykdytojas neturi teisės reikalauti į kokių nors jo patirtų nuostolių ar žalos kompensaciją.
10.7. Nutraukus Sutartį dėl esminių Sutarties pažeidimų, Užsakovas vykdo Lietuvos Respublikos viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Vykdytoją.
11. NENUGALIMOS JĖGOS APLINKYBĖS
11.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
11.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
11.3. Jei kuri nors sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
11.4. Vykdytojas patvirtina, kad jis nežino apie nenugalimos jėgos aplinkybes (force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
11.5. Jeigu Sutarties šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
11.6. Jei nenugalimos jėgos (force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Vykdytojui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
12. ASMENS DUOMENŲ TVARKYMAS
12.1. Vykdydamos Sutartį šalys įsipareigoja asmens duomenų tvarkymą vykdyti teisėtai – laikydamasis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir šalies nustatyta tvarka tam davė savo sutikimą.
13. KITOS SUTARTIES SĄLYGOS
13.1. Šalys susitaria, kad visi ginčai, nesutarimai, reikalavimai ir pretenzijos, kurie gali kilti tarp Šalių dėl šios Sutarties taikymo ir aiškinimo, būtų sprendžiami derybų keliu, tarpusavio sutarimu ir bendradarbiavimo pagrindu.
13.2. Jei nesutarimų nepavyksta išspręsti derybų keliu, visi ginčai, nesutarimai, reikalavimai ir pretenzijos, kylantys dėl šios Sutarties taikymo ir aiškinimo, sprendžiami pagal Lietuvos Respublikos teisės aktus pagal Užsakovo buveinės vietą.
13.3. Vykdydamos šią Sutartį šalys vadovaujasi šios Sutarties sąlygomis, Lietuvos Respublikos įstatymais ir kitais Lietuvos Respublikoje galiojančiais teisės aktais.
13.4. Užsakovo paskirtas asmuo, atsakingas už Sutarties vykdymą, yra Aplinkos apsaugos skyriaus vyriausioji specialistė Gražina Gumbakienė, tel. 8 41 432885, el. paštas grazina.gumbakiene@siauliuraj.lt 
13.5. Ši Sutartis sudaroma vienu egzemplioriumi, kurį Šalių atstovai pasirašo kvalifikuotais elektroniniais parašais.
14. SUTARTIES PRIEDAI
14.1. Sutarties pasirašymo metu prie Sutarties pridedami šie priedai:
14.1.1. Asbesto turinčių gaminių atliekų surinkimo, transportavimo ir saugaus pašalinimo  techninė specifikacija (Sutarties 1 priedas);
14.1.2. Asbesto turinčių gaminių atliekų surinkimo, transportavimo ir saugaus pašalinimo  tiekėjo pasiūlymas (Sutarties 2 priedas).

